Legal Document

Category: 1047

Text:
2. ΑΠΟΦΑΣΙΣ ΥΠΟΥΡΓΩΝ ΟΙΚΟΝΟΜΙΚΩΝ ΚΑΙ ΒΙΟΜΗΧΑΝΙΑΣ Αριθ.Δ.8065 της 25 Οκτ./17 Δεκ.1960  (ΦΕΚ Β΄503) Περί εισαγωγής επί προσωρινή ατελεία δερμάτων ακατεργάστων και υλικών κατεργασίας τούτων προς παραγωγήν σολοδερμάτων προοριζομένων δι’ εξαγωγήν. Έχοντες υπ’ όψει: 1)Τας διατάξεις του Νόμ.4607/ 1930 “περί τροποποιήσεως διατάξεων των περί δασμολογίου Νόμων” και 2)την από 12 Οκτ.1960 γνωμοδότησιν της Επιτροπής του άρθρ.6 του Νόμ.2861/54 “περί μέτρων ενισχύσεως της εξαγωγής βιομηχανικών και άλλων εγχωρίων προϊόντων, αποφασίζομεν: Άρθρ.1.-Επιτρέπεται εις τους εργοστασιάρχας επεξεργασίας δερμάτων η επί προσωρινή ατελεία και επί τη καταθέσει διά τους δασμούς και φόρους, τραπεζικής εγγυήσεως, εισαγωγή, 1)δερμάτων ακατεργάστων, 2)θειούχου νατρίου, 3)βυρσοδεψικών εκχυλισμάτων, 4)χημικοτεχνικών σκευασμάτων και 5)ελαίων και λιπών προς κατασκευήν σολοδερμάτων και εξαγωγήν τούτων ή αποταμίευσιν εντός εξ μηνών από της παραλαβής των πρώτων υλών. Άρθρ.2.-1.Οι βουλόμενοι να τύχωσι του ανωτέρω ευεργετήματος εργοστασιάρχαι δέον να υποβάλωσι εις την αρμοδίαν Τελωνειακήν Αρχήν εις την περιφέρειαν της οποίας κείται το εργοστάσιόν των αίτησιν περί τούτου δι’ ης συν τοις άλλοις δέον ν’ αναφέρωσι α)το όνομα, το επώνυμον και την διεύθυνσιν του αντιπροσώπου των, β)την πόλιν και ακριβώς την θέσιν του εργοστασίου, γ)την πόλιν και ακριβώς την θέσιν εις ην θέλουσι αποθηκεύσει τα εκ της επεξεργασίας των παραληφθεισών πρώτων υλών παραγόμενα είδη μέχρι της εξαγωγής των ή αποταμιεύσεώς των. 2.Επί τη υποβολή της ανωτέρω αιτήσεως ο αρμόδιος Τελώνης συγκαλεί την υπό των διατάξεων του άρθρ.2 του Νόμ.ΒΡΝΗ/1893 προβλεπομένην Επιτροπήν, ήτις συνερχομένη αποφαίνεται περί της παραγωγικής δυναμικότητος του εργοστασίου και περί των καθ’ εξαμηνίαν παραδοτέων ποσοτήτων εκ των εν άρθρ.1 αναφερομένων πρώτων υλών. 3.Επί τη βάσει του πορίσματος της ανωτέρω Επιτροπής καθορίζεται δι’ ειδικής διαταγής του Υπουργείου Οικονομικών η παραδοτέα τω αιτούντι καθ’ εξαμηνίαν ποσότης εκ των περί ων πρόκειται πρώτων υλών και υλικών. Άρθρ.3.-Η εισαγωγή των περί ων το άρθρ.1 πρώτων υλών και υλικών επιτρέπεται διά των Διευθύνσεων Τελωνείων η δε εξαγωγή ή αποταμίευσις των σολοδερμάτων δέον να πραγματοποιήται διά της αυτής Τελωνειακής Αρχής. Άρθρ.4.-Η πίστωσις της εν λόγω προσωρινής ατελείας διενεργείται δι’ αντιγράφων διασαφήσεων εξαγωγής και επί τη βάσει των κάτωθι αναλογιών. Χρησιμοποιούμεναι ύλαι εις χιλ/μα 1)Σολοδέρματα εκ δερμάτων ακατεργάστων ξηραλάτων: Δέρματα ακατέργαστα ξηράλατα 100 Θειούχον Νάτριον 3,4. Βυρσοδεψικά εκχυλίσματα 47. Χημικοτεχνικά σκευάσματα 8. Έλαια και λίπη 2. 2)Σολοδέρματα εκ δερμάτων ακατεργάστων υγραλάτων: Δέρματα ακατέργαστα υγράλατα 142 Θειούχον Νάτριον 3,4. Βυρσοδεψικά εκχυλίσματα 47. Χημικοτεχνικά σκευάσματα 8. Έλαια και λίπη 2. (Αντί της σελ.499) Σελ.499(α) 173-93 Πρώτες ύλες Βυρσοδεψίας-Δέρματα 30.Η.ε.1-2 3)Σολοδέρματα εκ δερμάτων ακατεργάστων ξηρών αέρος: Δέρματα ακατέργαστα ξηρά αέρος 58. Θειούχον Νάτριον 3,4. Βυρσοδεψικά εκχυλίσματα 47. Χημικοτεχνικά σκευάσματα 8. Έλαια και λίπη 2. Άρθρ.6.-1.Την επομένην της λήξεως της εν άρθρ.1 αναφερομένης προθεσμίας χρεούται η οικεία μεταποίησις με τους δασμούς και φόρους τους αναλογούντας επί των δερμάτων και υλικών των μήπω εξαχθέντων και εισπράττονται ούτοι εντόκως κατά τα κεκανονισμένα. 2.Το από της 16.10.1931 Δ/μα δεν θα τυγχάνη εφαρμογής ως αντικατασταθέν διά της παρούσης.